text: Stóra fótbóltstjóðin Spania vitjar, og føroyska avrikið skal vera í topp í kvøld. Nøkur nýggj og spennandi ting verða at síggja á føroyska liðnum.
text: #000002
text: Hallur Hansson og Atli Gregersen hava spælt nógvar landsdystir saman - í kvøld verður ein av størstu uppgávunum hjá profilunum (Mynd: Sverri Egholm)
text: #000003
text: Eftir tap á Malta og í Rumenia í mars gerst mótstøðan nú munandi sterkari hjá Føroyum í tiðja EM-undankappingardystinum. Hetta kann hóva føroyska liðnum, tí einki er at missa í tann mun, at so at siga eingin væntar at Føroyar fáa stig ella yvirhøvur fáa skapt spenning um úrslitið. Hetta er heldur ikki realistiskt, tí at Spania er millum mætastu fótbóltstjóðirnar í heiminum. Eitt er, at spaniólar eru nummar 9 á FIFA styrkislistanum og vit nummar 102, og at Spania eftir langa oyðimarkargongd vann tríggjar stórar kappingar á rað: EM í 2008, HM í 2010 og síðani aftur EM í 2012. Spania spælir eisini á ein hátt og við slíkari góðsku, ið kann geva Føroyum alskyns trupulleikar. Leikararnir spæla allir á sera høgum støði. Ein leikari umboðar Napoli úr Italia, ein av teimum trimum málverjunum hevur síðani 2011 spælt fyri Manchester United, og ein av hinum gjørdist í fjør summar heimsins dýrasti málverji, tá Chelsea keypti hann frá Altetico Bilbao. Restina av leikarunum spæla í bestu sponsku deildini; harav fýra við Real Madrid og tríggir við FC Barcelona. Tríggir í hópinum umboða eisini til dagliga Valencia. Harímillum liðformaðurin hjá stóra felagnum Valencia, Dani Parejo, sum í gjár var á tíðindafundinum í B36-húsinum(Maðurin til høgru - Roberto Moreno - hevur ábyrgdina av spanska liðnum nú Luis Enrique ikki er við)Á tíðindafundinum segði spanski hjálparvenjarin, at stór virðing er fyri Lars Olsen og úrslitunum hjá Føroyum seinastu árini. Roberto Moreno stendur á odda fyri spanska liðnum í kvøld, tí Luis Enrique ikki er við orsakað av persónligum viðurskiftum. Teir í sponsku leguni eru heldur ørklymaðir um tankan at skula spæla á gráslíki. Hetta hóvar sjálvandi føroyingum væl, og Tórsvøllur við Skansanum og fullum húsi kann avgjørt geva eitt skump rætta vegin í kvøld.
text: #000004
text: (Skansin er ein týðiligur viðleikari hjá Føroyum í kvøld -Mynd: Sverri Egholm)Talan er um eitt føroyskt landslið uttan skøddu Gunnar Nielsen, Jóan Símun Edmundsson og Jákup Thomsen. Sonni Ragnar Nattestad hevur eisini verið darvaður av skaðum í vár, og er heldur ikki við. Hetta merkir millum annað at Teitur Matras Gestsson allarhelst fær møguleikan í málinum, og ársins málverji í fjør fær helst úr at gera.
text: #000005
text: (Teitur Matras Gestsson hevur leingi staðið aftanfyri Gunnar Nielsen í kappingini um málmansplássið - Mynd: Sverri Egholm)Sambært in.fo bendir alt á, at Árni Frederiksberg eisini byrjar inni á fyrsta sinni í undankappingardysti. Teir ellivu føroyingarnir skulu royna at finna finna eyka orku og mátt fram í kvøld mót sponsku stjørnunu. Tað er eingin ivi um, at Spania ikki hevur somu styrki sum tá leikarar sum Pique, Xavi, Iniesta, David Silva, David Villa, Fernando Torres og aðrir vóru á landsliðnum, men tað kann gerast eitt langt kvøld hjá teimum í hvítum og bláum á Tórsvølli. Føroyar hava higartil latið seks mál inn í tveimum dystum í undankappingini, og hóast mótstøðuliðini hava verið langt frá ovastu hillum seinasta árið, so hava Føroyar vunnið ein, javnað tveir og tapt fimm dystir við málúrttøkuni 7-16 (harav hava tríggir dystir verið móti Malta) Sí eisini: Atli Gregersen: Ikki nógv øðrvísi enn at spæla móti Torkil í SandavágiFøroyska landsliðið tykist at vera á einum vegamóti: Fer tað halda fram við frálíku menningini, sum hevur verið seinastu árini? Ella fara vit at vera í einum aldudali í hesari undankappingini? Tað kunnu komandi dystir verða við til at geva svar uppá. Hóast stig ikki kunnu vera kravið móti Spania, so kann avrikið, og mátin ið dysturin háttar seg uppá vera jalig tekin. Tá so stór uppgáva er, sum móti De Gea, Ramos, Alba Busquets og co, ja so er tað kanska júst rætta løtan at reisa seg.(David De Gea og co. á Tórsvølli - Mynd: Jens Kr. Vang)Dysturin á Tórsvølli byrjar klokkan 19.45 í kvøld. Vit hava myndir frá dystinum, og eftir hann taka vit samanum og fáa viðmerkingar.
text: #000006
text: Kvinnurnar komnar uppá pláss í Kýpros
text: #000009
text: Brandur skoraði sítt fyrsta mál fyri Fredrikstad
text: #000012